Jesús paigunahua pariju tiausha,
paigunara mandaca:
“Jerusalenmanda ama ringuichi.
Yaya cusha nishcara chapaichi,
ñucamanda uyashcara.
Juan sirtu pacha yacui bautisaca.
Astaumbas cai punzhaunamanda huashalla canguna Santu Ispiritui bautisaringuichimi.”
Shinajpi tandarimujcuna tapunauca:
“Señor,
¿cai hurascunai Israelba gubirnura atarichinguichu?”
Jesús paigunara nica:
“Timpuuna mana canguna yachanachu,
astaun Yaya paihua quiquin ushaibi churaca.
Astaumbas ushaira apinguichimi Santu Ispíritu canguna ahuai shamushcai.
Ñucamanda rimajcuna anguichi Jerusalembi,
tucui Judeai,
Samariai,
cai pacha puchucai pundagama.”
Cai shimiunara rimashca huasha,
paiguna ricujllaira,
Jesús ahuama rica;
shu puyu paita apica,
paiguna ñahuimanda paita quillpacami.
Paiguna ahuama ricuushcai,
Jesús riupi,
ishqui runa yuraj churarina churarishca paigunahua pariju shayarinauca.
Chi runauna ninauca:
“Galilea runauna,
¿ima rasha ahuama ricunguichiri?
Cai quiquin cangunajmanda ahua pachama apashca Jesús cuti shamunga,
canguna pai riushcai ricushcasna shinallara shamungami.”